[{"text_idx": "#000001", "text": "Hodiau\u0306, okaze de la ducenta naskig\u0302datreveno de Fjodor Mih\u0302ajlovic\u0302 Dostojevskij, naskig\u0302inta la 11an de novembro (Julie: la 30an de oktobro) 1821, la eldonejo Sezonoj (Kaliningrado, Ruslando) publikigis la bitlibron Kvin rakontoj de Dostojevskij. La 55-pag\u0302a libro, kreita lau\u0306 la normoj \u201cpdf\u201d kaj \u201cePub\u201d, entenas jenajn verkojn de la jubileanto: Honesta s\u0302telisto, Novjara balo kaj nupto, Knabo c\u0302e Krista abio, La kampulo Marej, La song\u0302o de ridinda homo. Ilin tradukis Grigorij Arosev kaj Aleksander Korj\u0302enkov.\nC\u0302i tiuj rakontoj pli frue aperis en libroj de Sezonoj kaj en La Ondo de Esperanto. C\u0302e la redaktado de la nuna kolekto estis korektitaj kelkaj mistajpoj kaj tradukeraroj."}, {"text_idx": "#000009", "text": "Musklaku la kovrilon por legi pliajn informojn."}]